b'\n_START_ARTICLE_\nKiinan Grand Prix 2019\n_START_SECTION_\nAika-ajot\n_START_PARAGRAPH_\nToro Rosson kuljettaja Alexander Albon rikkoi autonsa ajamalla sen sein\xc3\xa4\xc3\xa4n kolmansien vapaiden harjoitusten aikana, eik\xc3\xa4 h\xc3\xa4n voinut osallistua aika-ajoihin. Alfa Romeo Racing -kuljettaja Antonio Giovinazzin autossa oli teknisi\xc3\xa4 vikoja voimayksik\xc3\xb6ss\xc3\xa4, eik\xc3\xa4 h\xc3\xa4nk\xc3\xa4\xc3\xa4n voinut ajaa aikakierrosta._NEWLINE_Aika-ajojen viimeisen osion viimeisill\xc3\xa4 minuuteilla koettiin erikoinen tilanne, kun l\xc3\xa4mmittelykierroksella jonossa ajaneista kuljettajista Ferrarin Sebastian Vettel ja Renault\xe2\x80\x99n molemmat kuljettajat ohittivat ruuhkan aikana Red Bullin Max Verstappenin, mink\xc3\xa4 seurauksena Verstappen ja t\xc3\xa4m\xc3\xa4n tallikaveri Pierre Gasly eiv\xc3\xa4t kerenneet aloittamaan aikakierrosta. My\xc3\xb6sk\xc3\xa4\xc3\xa4n Haasin kuljettajat eiv\xc3\xa4t ehtineet sekaannuksen vuoksi ajaa aikakierrosta._NEWLINE_Paalupaikalle ajoi Mercedeksen Valtteri Bottas, ennen tallikaveriaan Lewis Hamiltonia.\n_START_SECTION_\nKilpailu\n_START_PARAGRAPH_\nJo kilpailun l\xc3\xa4mmittelykierroksella tapahtui, kun Verstappen ja Williamsin Robert Kubica py\xc3\xb6r\xc3\xa4htiv\xc3\xa4t liian viileiden renkaiden vuoksi. Paalupaikalta l\xc3\xa4htenyt Bottas k\xc3\xa4rsi l\xc3\xa4hd\xc3\xb6ss\xc3\xa4 renkaiden sutimisesta, jonka ansiosta tallikaveri Lewis Hamilton siirtyi kilpailun johtoon. Albon l\xc3\xa4hti kilpailuun varikkosuoralta uudistetulla autonrungolla, onnistui ajamaan yhden pys\xc3\xa4hdyksen ansiosta pisteille kymmenenneksi ja h\xc3\xa4net palkittiin yleis\xc3\xb6\xc3\xa4\xc3\xa4nestyksell\xc3\xa4 p\xc3\xa4iv\xc3\xa4n kuljettajaksi (engl. Driver of the Day). Albonin tallikaveri Daniil Kvjat sen sijaan osui ensimm\xc3\xa4isen kierroksen aikana molempiin McLarenin kuljettajiin, sai varikon l\xc3\xa4piajorangaistuksen ja keskeytti my\xc3\xb6hemmin kilpailun. Ferrarin osalta kilpailu oli hankala, kun Charles Leclerc m\xc3\xa4\xc3\xa4r\xc3\xa4ttiin p\xc3\xa4\xc3\xa4st\xc3\xa4m\xc3\xa4\xc3\xa4n tallikaveri Vettel ohitseen, jotta t\xc3\xa4m\xc3\xa4 voisi yritt\xc3\xa4\xc3\xa4 ottaa Mercedeksen kuljettajia kiinni ja jotta Leclerc voisi hidastaa n\xc3\xa4it\xc3\xa4 varikkok\xc3\xa4yntien aikaan. Tilannetta hankaloitti kuitenkin Verstappenin nopea varikkopys\xc3\xa4hdys, mink\xc3\xa4 seurauksena Leclerc putosi viidenneksi._NEWLINE_Kilpailun voitti Mercedeksen Lewis Hamilton, ennen tallikaveriaan Valtteri Bottasta, kolmanneksi sijouttui Ferrarin Sebastian Vettel.'